Angela Schanelec

D **Angela Schanelec** (* 14. Februar 1962 z Oola) isch e dytschi Filmreschiseeri un Draibuechautoori. Si schafft au as Schauspiileri un Ibersetzeri un isch Brofässeri. Si zellt zue dr „Berliner Schuel“.

## Lääbe
D Angela Schanelec het vu 1982 bis 1984 e Schauspiil an dr Hochschuel fir Darstellendi Chunscht z Frankfurt am Main studiert. Noch em Studium het si bis 1991 as Theaterschauspiileri gschafft un het Engaschmänt am Schauspiel Köln, Thalia Theater z Hamburg, an dr Schaubühne am Lehniner Platz z Berlin (wu sie u. a. in dr Reschy vum Jürgen Gosch mit em Ulrich Wesselmann im Zwoopersonestuck *Trio in Es-Dur* vum Eric Rohmer ufdrätte isch) un am Schauspielhaus Bochum.

Anne 1990 het si ne Filmreschystudium an dr Dytsche Film- un Färnsehakademy Berlin aagfange, wu si 1995 mit em Diplom abgschlosse het. Syterhär schafft si aas freii Filmreschiseeri. Fir ire Film *Marseille* isch si anne 2005 vu dr dytsche Filmkritik mit em Bryys vum beschte Draibuech uuszaichnet wore. Zum Episodefilm *Deutschland 09* het si s Kapitel *Erster Tag* drillt. Ire Spiilfilm *Orly* isch im Rame vum *Forum* vu dr Internazionale Filmfeschtspiil Berlin 2010 ufgfiert wore. Dr Film het im nämlige Johr dr *Filmchunschtbryys* vum Feschtival vum dytsche Film z Ludwigshafen/Rhyy gwunne. Wu „ire“ Kameramann Reinhold Vorschneider im Merz 2013 dr Marburger Kamerabryys ieberchuu het, het si d Lautazio ghalte.

Anne 2012 isch d Angela Schanelec as Brofässeri fir narrative Film an d Hochschuel fir bildendi Chinscht Hamburg gruefe wore.

Im Februar 2018 isch si mit em Bryys vu dr dytsche Filmkritik 2017 in dr Kategory *Beschte Schnitt* fir *Der traumhafte Weg* uuszaichnet wore.

Anne 2019 isch d Schanelec fir s Familiedrama *Ich war zuhause, aber…* in Wettbewärb vu dr 69. Berlinale yyglade wore, wu si zum erschte Mol mit eme Film um dr Guldene Bär kunkerriert het un d Reschybryys gwunne het.

D Schanelec isch d Partneri vum Jürgen Gosch gsii un het mit ihm zwai Chinder.

## Filmografy
* 1991: *Schöne gelbe Farbe* (Churzfilm)
* 1991: *Weit entfernt* (Churzfilm)
* 1992: *Über das Entgegenkommen* (Churzfilm)
* 1992: *Prag, März 1992* (Churzfilm)
* 1994: *Ich bin den Sommer über in Berlin geblieben*
* 1995: *Das Glück meiner Schwester* (Buech, Reschy, Schnitt un Darstelleri vu dr Isabel)
* 1997: *Daily Chicken* (as Darstelleri)
* 1998: *Plätze in Städten*
* 1999: *Dealer* (as Darstelleri)
* 2001: *Mein langsames Leben*
* 2004: *Marseille*
* 2007: *Nachmittag*
* 2009: *Deutschland 09 – Erster Tag*
* 2010: *Orly*
* 2014: *Ponts de Sarajevo*
* 2015: *Take What You Can Carry* (as Darstelleri)
* 2016: *Der traumhafte Weg*
* 2019: *Ich war zuhause, aber …*
* 2023: *Music*
* 2024: *Thomas le Fort*
* 2026: *Meine Frau weint*

## Schrifte
* Schanelec/Gosch: *Shakespeare Stücke.* Verlag der Autoren, Frankfurt am Main 2016, ISBN 978-3-88661-376-2.

## Heerspiil
* 1990: Paul Hengge: *Ein Pflichtmandat* – Reschy: Robert Matejka (Heerspiil – RIAS Berlin)
* 1995: Adolf Schröder: *Der Trompetenspieler* – Reschy: Jörg Jannings (Heerspiil – MDR)

## Literatur
* Revolver Heft 5 – Interview: Angela Schanelec (Antonia Ganz am 8. März 2001)
* Angela Schanelec: *Marseille 1.–10. März*, in: *new filmkritik für lange texte* vom 12. März 2002 – Tagebuch von Angela Schanelec während eines Aufenthalts in Marseille zur Vorbereitung ihres Films *Marseille*
* Revolver Heft 13 – Interview: Angela Schanelec, Reinhold Vorschneider (vom 6. April 2005)
* James Lattimer, Eva Sangiorgi (Hg.): *Textur #1 – Angela Schanelec*. Viennale – Vienna International Film Festival, Vienna 2019, ISBN 978-3-901770-470

## Weblink

* 
*  (mit Fotogalery)
* Antonia Ganz im Interview mit Angela Schanelec vum 8. März 2001. In: *Revolver* Heft 5
* Peripher Filmverleih – Interview zu ''Marseille''
* „Ich hab’ noch nie etwas gebaut“, Interview bi critic.de iber ire Film *Orly* un dr Yyfluss vu Ryym uf ire Kino. Vum 13. Februar 2010.

## Fueßnote